section_heading: Obilježavanje
paragraph_text: Svake godine, tradicionalno beogradska nevladina organizacija 'Žene u crnom' šetnjom, paljenjem svijeća i uz transparente obilježava godišnjicu pada Vukovara u centru Beograda. Unatoč brojnim prijetnjama nasiljem od strane ekstremne srpske desnice, 'Žene u crnom' svake godine odaju počast Vukovaru i Srebrenici, te podsjećaju na zločine koji su počinjeni tijekom devedesetih godina te se zalažu za suočavanje s prošlošću. Uz pozive srbijanskim vlastima da otvore vojne arhive, utvrde odgovornost i pokrenu postupke zbog zločina u Vukovaru.<ref>https://rs.n1info.com/vesti/a673537-mirovna-akcija-zena-u-crnom-nikad-necemo-zaboraviti-zlocine-u-vukovaru/